萨真人夜断碧桃花・金盏儿
作者：无名氏
朝代：元

paragraphs: 他将我厮温存，我将他索殷勤。
口儿未说早心儿顺，俺两个正是那不因亲者强来亲。
(张道南云)趁此月色，共饮几杯，、岂不美乎？(正旦唱)你待要花前同酌酒，灯细论文。
(张道南云)如此好天良夜，只合早成就了洞房花烛，有甚心情还论文哩？(正旦唱)你则待风清明月夜，成就了花烛洞房春。
(云)相公，贱妾千金之体，一旦委之足下，只愿你他日休负了人者。
(张道南云)小娘子放心，我若负了心呵，天不盖，地不载，日月不照临。
我着你稳取五花官诰，驷马香车，永为秦晋之匹也。
(正旦云)妾身与相公成此亲事，或诗或词，求一首珠玉，以为后会张本。
(张道南云)只是小官学问短浅，焉敢在小娘子跟前卖弄手作！(正旦云)愿求珠玉。
(张道南做写科)(词云)缟衣仙子来何处？咫尺近桃源路。
说是武陵溪畔住，玉纤微露，金莲稳步，只恐莺花妒。
邂逅刘郎垂一顾，何事匆匆便归去。
临别叮咛嘱咐。
柳亭花馆，月窗云户，休把春辜负。
右调寄青玉案。
张道南作。
(正旦云)相公是好高才也。
(张道南云)芜词拙笔，徒污仙眼耳。
(正旦唱)。